LIGJ
Nr. 9/2025 

PËR NJË NDRYSHIM NË LIGJIN NR. 29/2023, 
“PËR TATIMIN MBI TË ARDHURAT”, I NDRYSHUAR

Në mbështetje të neneve 78, 81, pika 1, 83, pika 1, dhe 155 të Kushtetutës, me propozimin e një deputeti,

KUVENDI
I REPUBLIKËS SË SHQIPËRISË

VENDOSI:

Neni 1

Në ligjin nr. 29/2023, “Për tatimin mbi të ardhurat”, i ndryshuar, në nenin 69, pika 1, shkronja “b”, ndryshohet si më poshtë:
“b) entitetet që operojnë në struktura akomoduese “Hotel/Resort me katër dhe pesë yje, status special”, sipas përcaktimit në legjislacionin e fushës së turizmit dhe që janë mbajtës të një marke tregtare të regjistruar dhe njohur ndërkombëtarisht “brand name”, përjashtohen nga tatimi mbi të ardhurat korporative për një periudhe 10-vjeçare për ato struktura, të cilat përfitojnë statusin special deri në dhjetor 2026.
Efektet e përjashtimit fillojnë në momentin e fillimit të veprimtarisë ekonomike të strukturës akomoduese, por jo më vonë se 5 vjet nga marrja e statusit special.”.
 
Neni 2

Ky ligj hyn në fuqi 15 ditë pas botimit në Fletoren Zyrtare.

Miratuar në datën 30.1.2025.

[bookmark: _GoBack]Shpallur me dekretin nr. 76, datë 25.2.2025, të Presidentit të Republikës së Shqipërisë, Bajram Begaj.


2

